钦定古今图书集成/理学汇编/学行典/第201卷 > 缪应时
## 钦定古今图书集成/理学汇编/学行典/第201卷 > 缪应时

按《江阴县志》：“缪应时，字行甫，自宋南渡来，世以岐黄
名。峕少失恃，哀不欲生，呕血数升，遂成痿疾，因废儒
发。先世禁方习之自治病已，遂以医名。事节母徐氏，
色志兼养，母以痛姑伤，几病膈食，应时焚香告天，誓
终身不御荤酒，且减己年益母算，殷忧痛瘁，不一月，
头须皆白，母得起，至七十七以寿终。应时医游公卿”
闲，所得悉以供母，早晚承颜犹婴儿。诚心质行，有古人风。崇祯六年，巡方使者奏闻，奉旨“建坊，表厥宅里。”
子大章。